CELEX: 32017R0326
Language: hu
Date: 2017-02-24 00:00:00
Title: A Bizottság (EU) 2017/326 végrehajtási rendelete (2017. február 24.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 261. alkalommal történő módosításáról

25.2.2017   
            
            
               HU
            
            
               Az Európai Unió Hivatalos Lapja
            
            
               L 49/30
            
         A BIZOTTSÁG (EU) 2017/326 VÉGREHAJTÁSI RENDELETE
   (2017. február 24.)
   az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 261. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
            
         
               (2)
            
            
               2017. február 22-én az Egyesült Nemzetek Biztonsági Tanácsának szankcióbizottsága úgy határozott, hogy négy természetes személyt felvesz az azon személyekre, csoportokra és szervezetekre vonatkozó jegyzékébe, amelyekre vonatkozóan a pénzeszközök és gazdasági erőforrások befagyasztását alkalmazni kell. A 881/2002/EK rendelet I. mellékletét ennek megfelelően módosítani kell.
            
         
               (3)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 24-én.
      
         
            a Bizottság részéről,
         
         
            az elnök nevében,
         
         
            a Külpolitikai Eszközökért Felelős Szolgálat megbízott vezetője
         
      
   
   
      (1)  HL L 139., 2002.5.29., 9. o.
   
   
      MELLÉKLET
      A 881/2002/EK rendelet I. mellékletében a „Természetes személyek” rész a következő bejegyzésekkel egészül ki:
      
                  a)
               
               
                  
                     „Bassam Ahmad Al-Hasri (más néven a) Bassam Ahmad Husari; b) Abu Ahmad Akhlaq; c) Abu Ahmad al-Shami). Születési ideje: a) 1969.1.1.; b) 1971 körül. Születési helye: a) Qalamun, Damaszkusz tartomány, Szíriai Arab Köztársaság; b) Ghutah, Damaszkusz tartomány, Szíriai Arab Köztársaság; c) Tadamon, Rif Dimashq, Szíriai Arab Köztársaság. Állampolgársága: a) szíriai; b) palesztin. Címe: Szíriai Arab Köztársaság (déli része. 2016. júliusi tartózkodási hely.) A 7d. cikk (2) bekezdésének i) pontjában meghatározott megjelölés időpontja: 2017.2.22.”
                  
               
            
                  b)
               
               
                  
                     „Iyad Nazmi Salih Khalil (más néven a) Ayyad Nazmi Salih Khalil; b) Eyad Nazmi Saleh Khalil; c) Iyad al-Toubasi; d) Iyad al-Tubasi; e) Abu al-Darda'; f) Abu-Julaybib al-Urduni; g) Abu-Julaybib). Születési ideje: 1974. Születési helye: Szíriai Arab Köztársaság. Állampolgársága: jordániai. Útlevélszáma: a) jordániai, 654781 (2009 körül bocsátották ki); b) jordániai, 286062 (1999.4.5-én bocsátották ki a jordániai Az Zarqában, 2004. április 4-én érvényét vesztette). Címe: Szíriai Arab Köztársaság (partvidéke. 2016. áprilisi tartózkodási hely.) A 7d. cikk (2) bekezdésének i) pontjában meghatározott megjelölés időpontja: 2017.2.22.”
                  
               
            
                  c)
               
               
                  
                     „Ghalib Adbullah Al-Zaidi (más néven a) Ghalib Abdallah al-Zaydi; b) Ghalib Abdallah Ali al-Zaydi; c) Ghalib al Zaydi). Születési ideje: a) 1975; b) 1970. Születési helye: Rakka régió, Marib kormányzóság, Jemen. Állampolgársága: jemeni. A 7d. cikk (2) bekezdésének i) pontjában meghatározott megjelölés időpontja: 2017.2.22.”
                  
               
            
                  d)
               
               
                  
                     „Nayif Salih Salim Al-Qaysi (más néven a) Naif Saleh Salem al Qaisi; b) Nayif al-Ghaysi). Születési ideje: 1983. Születési helye: Al-Baydah kormányzóság, Jemen. Állampolgársága: jemeni. Útlevélszáma: Jemen, 04796738. Címe: a) Al-Baydah kormányzóság, Jemen; b) Szanaa, Jemen (korábbi tartózkodási hely). A 7d. cikk (2) bekezdésének i) pontjában meghatározott megjelölés időpontja: 2017.2.22.”